钦定古今图书集成/明伦汇编/闺媛典/第181卷 > 刘凤妻胡氏
## 钦定古今图书集成/明伦汇编/闺媛典/第181卷 > 刘凤妻胡氏

按《雄县志》：胡氏，刘凤妻，胡节妇之女也。年十九夫亡，
子宗银甫三月。胡素闻母训，通《孝经》大义，及此愿死
以从。母谕不可，乃止曰：“忘夫，非贞也，弃子，非慈也，背
亲，非孝也。吾如吾母可矣。”遂闭门纺绩，养姑教子，每
当令节，辄不饮食。里人闻其哭声，咸为之罢庆贺，孀
居五十馀年，宗银不肖，贫窭尤甚。有司以闻，诏旌其
闾。